Järgnev saade on valminud tänu J.Meyeri teenistuspartnerite toele
LOOTUSE KÄSI
Jagades Kristust, armastades inimesi
Dave, su südameigatsus on olnud juba pikemat aega,
et Jumal avaks võimalusi jagada Kristusest üle kogu maailma,
kuid seda eriti Euroopas.
Käisid siin kunagi sõjaväes
ja see on olnud vägagi su südamel jagada Kristust eurooplastega.
Miks nii?
Üks põhjusi on see,
et oleme juba käinud pea kõigis teistes maades.
Teiseks aga on Euroopas teatud valdkondi, kus...
Me saateid ei näe näiteks Itaalias, Hispaanias või Prantsusmaal,
kuid me peaksime olema nähtavad neis paigus, kui vähegi võimalik.
Nii et me hakkasime palvetama selle teema pärast,
et näha, mida Jumal teeb?
Internet on üks vahend,
mida näeme Jumalat kasutamas siin Prantsusmaal.
Usun, et internet on esimene samm
ja on lausa hämmastav näha,
mis kõik on tänu internetile Prantsusmaal sündinud.
Näeme siin reklaami konverentsi kohta,
mida oleme korraldamas Pariisis
ja me oleme saanud tohutut tagasisidet
ka just tänu internetile.
Seda suuremal määral kui oleksime eales osanud oodata.
Nii et, Jumal on tegemas imelisi asju.
Oli sul aastaid tagasi aimugi,
kui sa sõjaväeteenistuse raames nii Prantsusmaal kui Saksamaal olid...
Jah, ma olin Prantsusmaa lõuna osas 1,5 aastat
ja Saksamaal aasta.
Oleks sa eales arvanud, et tuled siia sellistel põhjustel tagasi?
Ei.
Ei. Kohe kindlast mitte.
Olin ju siin ammu enne me teenistuse sündi
ja enne, kui veel Joycegi tundsin.
Nii et ei, mul polnud aimugi.
Kuid nüüd on Jumal avanud need uksed
ja nii paljud elud on saanud muudetud.
See on kindlasti väga eriline tunne.
See on lausa hämmastav!
Lausa imeline, mida Jumal on tegemas.
Igakord, kui Jumal midagi teeb,
on meil sellest suud imestusest ammuli.
Nii et, oleme väga tänulikud selle kõige eest
ja samas väga põnevil,
sest usume, et kõik siiani toimunu on vaid kui jäämäe tipp
kõigest sellest, mis saab veel toimuma.
LOOTUSE KÄSI
IGAPÄEVAELU RÕÕMUD
Igakord, kui võtad mõne sammu, et ehitada ükskõik, mida.
Olgu selleks siis su elu,
su usk, abielu vms.
Igakord, kui üritad mingilgi moel areneda oma elus,
saad sa kogema vastuseisu.
Jeesus ütles,
et meil saab olema maailmas kannatusi.
See on samasugune tõotus nagu: "Külva ja sa lõikad."
Hingevaenlane pole üldse rõõmus selle üle, et me täna siin oleme
ja tegelikult oleksime hämmingus, kui saaksime teada,
kui palju inimesi tegelikult plaanis tulla.
Kuid siis tabasid neid teatud takistused
ja nad ei teadnud, kuidas neist läbi murda.
Koloslastele 3:2 on öeldud,
et kinnitaksime oma pilgu sellele, mis on ülal
ja ma usun, et me peakski hoidma oma pilgu sellel pidevalt.
Kui oled otsustanud, et teed midagi, siis ära muuda 5. min. pärast meelt,
kui tundub, et asi kisub raskeks või ebamugavaks.
Kui me üldse midagi peame teadma, siis seda, mis on meie asi teha
ja siis ka tegema seda sõltumata oma tunnetest.
Inimesed küsivad mu käest vahel,
mis tunne see on reisida koguaeg nii palju?
Ja ma vastasin kord:
"Ma pole seda endalt enam ammu küsinud."
On lausa hämmastav, mida kõike sa võid ära teha,
kui sa ei küsi endalt, mis tundeid see sinus tekitab.
Ma küsi enam endalt, mis tunne on trenni teha,
sest ma tean, et see on miski, mis lihtsalt vajab tegemist.
Nii et, sa saad kogema vastuseisu.
Muidugi, kui sa ei üritagi midagi teha, ei koge sa ka suurt palju vastuseisu.
Kuid kui aus olla,
siis ma oleks rohkem mures siis, kui saatan mind ei tülitaks,
kui siis, kui ta tülitab.
Kuulsid sa?
Sest kui saatan üritab sind rünnata,
oled eeldavasti tegemas mingit õiget asja,
mistõttu pead ka jätkama.
Nii on oluline mõista, et vastuseis tuleb,
kuid selle pärast ei pea ka üle muretsema,
sest sa oled võitja juba nagunii.
Roomlastele 8:37 on öeldud, et me oleme enam kui võitjad.
Keset kõike, millest oleme läbi minemas,
oleme me enam kui võitjad läbi Kristuse, kes meid armastab
ja mitte miski ei saa meid lahutada sellest armastusest.
Olla enam kui võitja tähendab seda,
et enne veel, kui raskused tulevad, sa juba tead, kuidas see kõik lõppeb.
See ei tähenda, et meile meeldiks sellest läbi minna,
kuid hea uudis on see,
et me oleme võimelised sellest läbi minema
ja tulema välja sellest.
Sageli, kui küsid kellegi käest, kuidas neil läheb,
räägivad nad sulle, millest nad on läbi minemas.
Samas kui peaksime neid õnnitlema, et nad on sellest läbi minemas
ja ei ole jäänud kinni sellesse olukorda või jäänud selle alla.
Sa lähed sellest läbi ja ka tuled sellest välja.
Millest iganes sa ka läbi ei läheks - sa tuled sellest välja!
Millest iganes sa ka läbi ei läheks, sa tuled sellest välja!
Seegi olukord möödub ja saab läbi.
Ja tead, mis on huvitav?
See on miski, mida saatan ei tea
ja isegi, kui ta kuuleks seda praegu, ei usuks ta seda nagunii.
Oma raskusest läbi tulles
oled sa palju parem inimene kui enne seda.
Lisaks sellele saab sul olema rohkem kogemusi Jumala ustavusega,
nii et kui järgmine kord hädas oled,
ei häiri see sind enam nii palju kui seekord,
sest sa oled näinud Jumala ustavust
ja sul on järgmine kord juba palju kergem uskuda Jumalat.
Nii et, sa muutud iga raskusega üha osavamaks Jumala usaldamises,
kuniks sa mingi hetk ei märkagi väga, kui mõni vastuseis sind tabab,
sest sa oled õppinud nendega toime tulema,
minnes eluga edasi ja tehes seda, mis tarvis.
Meie elus Jumalaga on algul kõik palju raskem,
kuid enesele kindlaks jäädes läheb kõik palju kergemaks.
Kui paljud teist on elanud Jumalaga pikka aega
ja võivad kinnitada, et mida kauem oled Jumalaga elanud,
seda kergem on erinevatest asjadest läbi minna.
Mul on üks sõnum, mida aegajalt jagan
ja selle peakiri on: "Kespunkti jõudmine".
Igal olukorral on oma algus ja loodetavasti ka lõpp,
kuigi paljud ei jõuagi kahjuks lõppu,
kuna nad ei tea, kuidas keskpunktigi jõuda.
Nii et, täna räägime pisut sellest, kuidas ületada võidukalt vastuseisu.
2 Korintlastele 2:14
"Aga tänu olgu Jumalale,
kes meid Jeesuses Kristuses viib igal pool võidukäigus kaasa..."
Ütle: "Igal pool ja alati."
See ei tähenda, et me ei peaks Jumalaga koostööd tegema.
Peame ikka,
sest muidu võime oma võidu tuksi keerata.
Kuid kui me kuulame Jumalat, teeme, mida Ta ütleb
ning püsime kindlatena,
siis me tuleme neist olukordadest alati läbi.
Kuigi juba ütlesin seda, siis ütlen kasvõi 20 korda veel -
millest iganes sa ka läbi ei läheks, sa tuled sellest võidukalt läbi!
Usun, et inimesed vajavad seda kuulda.
Ütle: "Ma saan hakkama!"
"Aga tänu olgu Jumalale,
kes meid Jeesuses Kristuses viib igal pool võidukäigus kaasa."
Aastaid tagasi, tänupüha hommikul, olin oma väikeses kabinetis,
kus ma ikka palvetan ja Jumalaga aega veedan.
Hakkasin tänama Jumalat
ja seda eriti ka selle päeva - tänupüha eest.
Ja siis ma otsekui nägin midagi vaimus.
Nägin kui üht karikate kasti, kus oli sees palju karikaid.
Vahel, kui lähed kuhugi külla,
kus laps tegeleb spordiga ja on hästi tubli selles,
siis neil võib kodus olla teatud koht,
kus nad hoiavad kõiki lapse saadud karikaid.
See annab sulle teada,
et kes iganes on need karikad saanud,
on oma ala asjatundja.
Oodates Jumalalt vastust sellele karikate nägemusele,
Jumal kõnetas mu südant...
Ma muide ei teadnud ennist loetud piiblisalmist midagi.
Kuid Jumal ütles: "Sina oled minu armu karikas.
Sa oled läinud asjadest läbi ja tulnud neist võidukalt välja,
kasutades täna oma kogetud valu teiste inimeste aitamiseks.
Nii on mul su jaoks ük taevane karikas,
mis annab inimestele teada,
et ma olen meister sassi läinud elude taastamises."
Nii et, mul on kodus riiulil üks väike karikas
tuletamaks mulle meelde, et olen millestki võitjana läbi tulnud
ja ma olen kasulik ning viljakas.
Ma ei saanud keset kogu seda lugu hävitatud,
vaid tegin koostööd Jumalaga, et Ta saaks tuua võidu
mitte vaid mulle, aga ka teistele inimestele.
See on see valik, mis meil kõigil on.
Kui oleme millestki läbi minemas,
võime kas tõmbuda endasse, anda alla ja loobuda,
muutudes kibestunuks, pettunuks ja põlglikuks
nagu paljud inimesed teevad.
Maailmas on nii palju inimesi, kes on pahased Jumala peale,
sest Jumal ei teinud seda,
mida Ta nende arvates oleks pidanud tegema.
Kuid meie asi pole dikteerida Jumalale,
mida Ta peaks või ei peaks tegema.
Meie asi on usaldada Teda ükskõik mis
ja kohe kindlasti mitte süüdistada Teda oma probleemides.
Nii et, ka sina võid olla teel selles suunas,
et saada Jumala armu karikaks.
Jumal on ekspert katki läinud inimkonna taastamises.
Aamen?
Lugedes Piiblit on ilmselge,
et me saame kogema raskusi ja tagakiusu.
Me saame kogema vastuseisu ja kõikvõimalikke väljakutseid.
Piibel ei tõota meile kusagil vastuseisu-vaba elu.
Muide, sa leiad sealt hoopis vastupidist.
Kuid see huvitav asi on see,
et oled sa kristlane või mitte - sa koged neid igal juhul.
Seega, milleks siis minna neist üksi läbi,
kui saad teha seda koos Jumala ja Tema abiga,
et minna neist võidukalt läbi,
lastes Jumalal tuua midagi head välja sellest kõigest.
Sest Roomlastele 8:28 on öeldud, et Jumal laseb kõik tulla heaks.
Asjad, millest läbi lähed, ei pruugi olla head,
kuid kui kõik need lood kokku panna,
siis kõik need asjad pöörduvad heaks neile,
kes on Jumala kavatsuse kohaselt kutsutud.
Nii et, kui armastad Jumalat ja igatsed Tema tahte täitumist,
siis vahet pole, mis su minevikus on toimunud -
Jumal võib selle kõik korda seada ja tuua sellest välja midagi head.
Kuid sa pead uskuma sellesse.
Sa pead uskuma sellesse.
Kui su olukord on eriliselt valus ja raske
ja su esimene mõte on: "Ma ei kujuta küll ette,
kuidas sellest võiks midagi head tulla?",
siis pead kuulama mu sõnumit ikka ja jälle seni,
kuni jõuad punkti, kus ütled: "Ma usun seda!"
Ühestki Piibli tõest pole meile kasu, kui me neisse ei usu.
Ja Jumala süsteemis on nii, et me peame uskuma enne kui näeme
Me usume ja siis ka mingi hetk näeme.
Seega, vastuseis tuleb igal juhul.
Küsimus vaid on, mida sellega peale hakkame
ja sellest täna räägimegi.
Küsimus pole selles, kas kogeme vastuseisu või ei -
kohe kindlasti kogeme!
Minnes läbi erinevatest asjadest, võime me kas omada tunnistust usust,
Jumala headusest ja väest,
või kogu lugu võib nõrgestada me tunnistust,
nii et need, kes teavad, et oleme kristlased,
ei saa julgustatud otsima Kristust ka oma elu jaoks,
sest nad ei näe selles mingit kasu meie eludes.
Üks olulisemaid asju,
mida oma mittekristlastest sõprade ees teha saad,
on jääda stabiilseks keset raskeid aegu
ja omada rõõmu keset raskusi
ning rahu keset torme.
Tänapäeva maailm vajab tohutult stabiilsust.
Inimesi, kellele loota, et nad on ühesugused igas olukorras
ja kes ei pendelda üles-alla vastavalt oma olukordadele.
Me oleme võidukad,
kui tuleme välja saatana kõige hullematestki lõksudest
armastades endiselt Jumalat ja aidates inimesi.
Ütlen seda veelkord.
Me oleme võidukad,
kui tuleme välja saatana kõige hullematestki lõksudest
armastades endiselt Jumalat ja aidates inimesi.
Roomlastele 12:17
"Ärge tasuge kellelegi kurja kurjaga,
hoolitsege selle eest, mis on hea kõigi inimeste silmis!"
See on teine viis väljendada seda, millest täna räägin.
Kui sinuga midagi halba juhtub,
ära püüa seda kellelegi teisele tagasi teha,
vaid olgu su käitumine selline, et keegi saa sind milleski süüdistada.
Salm 18: "Kui võimalik,
niipalju kui oleneb teist, pidage rahu kõigi inimestega!"
Peab tunnistama, et leidub ka selliseid inimesi,
kes lihtsalt ei saa sinuga läbi, mida iganes sa ka ei teeks.
Kuid meil on vastutus olla rahu loojad ja alalhoidjad.
Ära kunagi kõhkle vabandama esimesena.
Ära kunagi kõhkle...
Ütled: "Aga see polnud minu süü!"
Vahet pole!
Tülide eemal hoidmine elust on nii palju olulisem
kui sinu põikpäisus
ja mitte vabandamine, kuna miski oli kellegi teise süü.
Mäletan, kui rumal see minust oli, kui Jumal õhutas mind
paluma taaskord Dave'i käest vabandust.
Mul oli tunne, et olen alati ainus, kes seda teeb.
Nii püüdsin Jumalale selgeks teha, et nüüd oli Dave'i ja mitte minu kord.
"See pole aus! Ma juba eelmine kord vabandasin.
Nüüd on tema kord!"
Samas ei leidnud ma kusagilt Piiblis kirjakohta:
"Vabanda ja sõlmi rahu vaid siis, kui on sinu kord."
Seega, esimene, kes rahu sõlmib, on tugevam Jumalas.
Aamen?
Tugevam on see,
kes tunnistab esimesena oma eksimust,
palub andeks ja sõlmib rahu.
Mina ja Dave ei talu igasugu jama meie vahel,
mistõttu me sõlmime rahu.
Ma ei saa tülitseda temaga hommikul, tulles siis siia lavale kõnelema,
oodates, et Jumala võidmine oleks mu elu üle.
Nii peame kandma hoolt selle eest, et me ei elaks avalikkuse ees üht elu
ja suletud uste taga mõnda teist elu.
Roomlastele 12:19-20
"Ärge makske ise kätte, armsad, vaid andke maad Jumala vihale,
sest on kirjutatud: Minu päralt on kättemaks,
mina tasun kätte” - nii ütleb Issand.
Veel enam: Kui sinu vaenlane nälgib, toida teda,
kui tal on janu, anna talle juua,
sest seda tehes sa kuhjad tuliseid süsi tema pea peale!”
See viimane klausel tekitab meis vahel võidurõõmu,
kuid see pole päris see, mida sa arvad selle tähendavat.
Kui loeksid Õpetussõnade 25. ptk'i,
siis seal on öeldud,
et see "tuline süsi" on armastus, mille valad oma vaenlaste üle
ja see sulatab nende südamed ning näitab neile Jumala armastust.
Kui jälgid mind teleri vahendusel, oled kuulnud paljusid mu lugusid,
kuid üks kiire näide mu elust on see,
kui Jumal palus mul kanda hoolt oma isa eest ta vanas eas,
kes oli mind kuritarvitanud.
Pidin tegema seda kuni ta surmani.
Jumal kasutas kogu seda protsessi mu isa päästmiseks.
Ma ise sain ta veel ristida ja näha tema totaalset muutumist.
Ta ei vabandanud mu ees oma tehtu pärast enne,
kui ta oli 80aastane,
kuid täna ta on taevas
ja ma usun, et ta on rõõmus, et jagan tema lugu teiega,
sest lõpeks on see pöördunud millekski heaks. Aamen?
Küll aga oli see üks raskemaid asju, mida olen eales pidanud tegema,
sest tema hooldamine nõudis palju aega ja raha
ja see kohe kindlasti polnud miski, mida oleksin hea meelega teinud.
Kuid me peame mõistma,
et meil ei peagi olema tahet kõige jaoks, mida peame tegema.
Ma hästi ei usu, et Jeesus tahtis minna ristile,
kuid samas tahtis Tema vaimne osa kuuletuda Jumalale
ja see soov oli tugevam kui soov pääseda ebameeldivustest.
Nii et, kui su tahe kuuletuda Jumalale on suurem kui tahe kogeda mugavusi,
siis sa teed ka kõike, mida Jumal palub sul teha
ja see tähendab ka olla hea oma vaenlaste vastu.
Ma tean, et seda on raske kuulda.
Roomlastele 12:21 - üks mu lemmiksalme!
"Ära lase kurjal võitu saada enese üle, vaid võida sina kuri heaga!"
Nii et, kui sul on mõni probleem,
siis hoiak, mille usklikuna pead võtma, on:
"Mul on küll probleem,
kuid ma püüan olla inimeste vastu nii kena kui vähegi võimalik."
Ma vist pean seda uuesti ütlema?
Kui sul on mõni probleem, siis ära tõmbu endasse,
arvates, et pead nüüd kuskil nurgas end haletsema hakkama.
Ei! Pead sellest hoopis üle olema
ja püüdma mõista, mida saatan püüab teha.
Ta üritab sind rajalt maha võtta,
et sa ei teeniks ega ülistaks enam Jumalat,
et sa ei aitaks enam kedagi
ja istuks vaid kodus ning haletseks iseennast.
Kuid sellest pole mingit kasu, sest see ei muuda midagi!
Usu mind - olen selle järgi proovinud! See ei toimi!
Üks mu pastorist sõber,
kes on väga pikka aega teenistuses olnud,
tema imeilus noor naine suri vähki.
Tegu on paariga, kes on olnud ustav ja teinud kõvasti jumalariigi tööd.
Täiesti ebaõiglane olukord, mida on raske mõista.
Kuid see mees ütles, et kõige esimene asi,
mida ta Jumalale peale oma naise surma ütles...
Ja ma tahan, et te kuulaks hoolega,
sest see on kui mu tänase sõnumi tuum.
Esimene asi, mida ta Jumalale ütles, oli:
"Aita mul sellega õigesti toime tulla."
Tahaks loota, et keegigi siin mõistab selle mõtte sügavust.
"Aita mul sellega õigesti toime tulla."
Ehk teisisõnu: "Jumal, ma tahan Sind selles olukorras õigesti esindada.
Ma ei taha pahandada Su peale ega süüdistada Sind.
Ma ei taha olla negatiivne ega langeda masendusse.
Issand, aita mul selle looga õigesti toime tulla!"
Mul on väga hea tunne
nii saalis olijate kui televaatajate suhtes,
sest ma usun,
et kui see oleks hädas olles me kõige esimene palve,
siis mõtle vaid, kuidas see olukordi muudaks!
"Issand, aital mul käituda õigesti!
Ma tahan selle asjaga õigesti toime tulla."
Teine asi, mida see pastor ütles
ja osa teist võib ehk selle peale nina kirtsutada,
kuid ta ütles: "Ma ei küsi Sinult kunagi: "Miks?""
Ma ei arva, et see oleks ka vale, esitada "Miks?" küsimusi -
olen seda isegi teinud.
Kuid sageli sa lihtsalt ei saa vastuseid
või sa ei saa selliseid vastuseid, mis sulle meeldiksid.
Küll aga viib see kõik sind segadusse.
Ma tahan lihtsalt aidata sind täna.
Seega, ma ei ütle, et sa ei või küsida: "Miks?" -
see on sinu ja Jumala vaheline asi,
kuid mulle meeldib, mida see pastor ütles.
Sest ma olen küsinud sadu kordi,
miks Jumal ei päästnud mind sellest vägivaldsest olukorrast,
kus lapsena olin?
Sest ma palvetasin ja palusin,
et Jumal päästaks mind sellest olukorrast.
Ma sain päästetud 9aastaselt
ja ma palusin, et Jumal päästaks mu sealt.
Kuid seda ei juhtunud
ja ma ei tea, miks?
Kuid ma loobusin juba ammu aega tagasi
selle üle pead murdmast,
otsustades lasta Jumalal tuua midagi head välja sellest.
Ka otsustasin ma mitte olla õnnetu selle pärast,
et ma ei mõistnud, miks see kõik minuga juhtus.
Usaldus eeldab alati teatud vastamata küsimusi elus.
Sest kui sa mõistaks kõike, ei vajaks sa ka mingit usaldust.
Need on ajad, kus uskuda, et Jumala hea
ja isegi, kui me ei mõista...
Maailmas on nii palju kurjust ja patt vohab kui kulutuli.
Tänu maailma olukorrale toimub kõikvõimalikku
ja saatan on maa peal täie elu ja tervise juures.
Jah, vahel me avame ka ise teatud uksi,
või siis saatan ründab seetõttu, et me teeme midagi õigesti.
Mul pole vastuseid kõikidele "miksidele".
Piibelgi ütleb, et me arusaamine on hetkel poolik
ja me prohveteerime poolikult,
kuid tänu Jumalale, et tuleb päev, kus me saame teadma kõike.
Me saame vastused kõigile oma küsimustele
niipea, kui astume üle igaviku läve Tema elavasse ligiollu.
Kuid praeguseks on Jumal andnud meile usu.
Seega, me ei pea end lolliks mõtlema, olema kibestunud või segaduses.
Me ei pea ka vihkama igat üht, kes on meile kunagi haiget teinud.
Meil on teine valikuvariant - usaldada Jumalat.
"Jumal, ma usaldan Sind."
"Aita mul selle looga õigesti toime tulla."
Millest iganes sa ka läbi ei läheks
ja ma usun, et osa teist läheb läbi väga rasketest asjadest,
siis tea, et Jumal on juba andud sulle kõik,
mida vajad võiduks.
Kuid sa pead uskuma sellesse.
Kui sa usud, et saad nagunii lüüa, siis nii ka läheb.
Kui aga usud Jumala Sõna,
saad ka nägema kuidas su elu järgneb su uskumusele.
Täna pakume sulle 4h jagu õpetust "Võites elu lahinguid"
ja raamatut: "Lase Jumalal võidelda oma võitlused"
See väike, 150 lk raamat, on väga populaarne,
kuna see on kergesti loetav ja väga nauditav.
Ilusat päeva ja tea, et Jumal armastab sind
ning Tal on eriline plaan su elu jaoks.
Ja tea, et Ta on alati ja kõikjal koos sinuga!
Oled sa vahel tundnud, et oled täitsa üksi
ja võitled elu lahinguid, mida sa isegi ei näe?
Või sa koged raskeid aegu, millega on võimatu toime tulla?
Ole julge!
Jumalaga koos ei ole sa üksi keset oma eluraskusi.
Ta on kõikvõimas ja aitab sul võita ükskõik, millised takistused.
Joyce õpetab,
kuidas toetuda Jumalale ja Tema väele.
CD'd "Võites elu lahinguid"
ja raamat: "Lase Jumalal võidelda oma võitlused"
Tellimisinfo nähtav ekraanil
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust ja külasta meie kodulehekülge.
Jaga oma palvesoove ja tutvu me materjalidega.
Vaata ka Joyce'i kõnelemisgraafikuid ning hakka meie partneriks,
jagades Kristuse armastust üle maailma.
Tõlge: Anne-Ly Raukas
Joyce Meyer'i teenistus jagades Kristust - armastades inimesi
Nähtud saade valmis tänu J.Meyeri teenistuspartnerite toele.